મને લાગે છે કે, અમે લકી છીએ કે, આપણે ત્યાં રોઝાનો સમય એટલો લાંબો નથી હોતો. દુનિયાના અનેક દેશોમાં રોઝાનો સમય ખૂબ લાંબો હોય છે. રમઝાન આપણને આપણી ઇચ્છાઓ પર કન્ટ્રોલ કરતાં શીખવે છે. એ આપણી જિંદગીને ડિસિપ્લિન્ડમાં રાખે છે. હું શૂટિંગ દરમિયાન રોઝા રાખતી નથી. કેમ કે, એ સમયે અનેક નિયમોનું પાલન ન કરી શકું. અત્યારે શૂટિંગ નથી તો મેં પૂરેપૂરા રોઝા રાખ્યા છે. યાદગાર રોઝા બાળપણના હતા કે જ્યારે સેહરી માટે સવાર સુધી અમે જાગતા હતા. એ સમયે બધી જ બાબતનો ચાર્મ હતો. આ વખતે હું નાનાં બાળકોની સેફ્ટી માટે દુઆ કરું છું.